امام محمد تقی علیہ السلام کی یوم شہادت پر کربلا غم میں ڈوبا

امام محمد تقی علیہ السلام کی یوم شہادت کی مناسبت سے ایک ماتمی جلوس روضہ مبارک حضرت عباس علیہ السلام سے برآمد ہوا اور مابین الحرمین سے ہوتا ہوا حضرت امام حسین علیہ السلام کے روضہ مبارک میں پہنچا ۔

خبر کا کوڈ: ۴۲۳۰۰۲

تاریخ: ۰۳ آذر ۲۰۱۶ - ۲۰:۲۶

رسا نیوز ایجنسی کی رپورٹ کے مطابق روضہ مبارک امام حسین علیہ السلام اور حضرت عباس علیہ السلام کے خدام نےحضرت امام محمد تقی علیہ السلام کی المناک شہادت کے حوالے سے اھل بیت اطہار علیھم السلام کو پُرسہ پیش کرنے اور ماتم و عزاداری کے احیاء کے لئےایک ماتمی جلوس نکالا ۔

یہ ماتمی جلوس روضہ مبارک حضرت عباس علیہ السلام سے برآمد ہوا اور مابین الحرمین سے ہوتا ہوا حضرت امام حسین علیہ السلام کے روضہ مبارک میں پہنچا کہ جہاں دونوں مقدس حرموں کے خدام نے مل کر اپنے مظلوم امام کے مصائب پر ماتم کیا اس ماتمی جلوس کا اختتام روضہ مبارک امام حسین(ع) کے صحن میں ایک مجلس عزاء پہ ہوا۔

اس المناک موقع پر روضہ مبارک حضرت عباس علیہ السلام میں اظہارِ حزن کے طور پر ہر طرف سیاہ چادریں اور سیاہ علم نصب کئے گئے اور بہت سے بینروں پر امام محمد تقیعلیہ السلام اور باقی آئمہ(علیھم السلام) کے فرامین کو لکھ کر جگہ جگہ لٹکایا گیا اور متعدد مجالس کا انعقاد کیا گیا۔

یہ بات واضح رہے کہ امام محمد تقی علیہ السلام رسول خدا(ص) کے نانویں جانشین تھے انہوں نے اپنے والدِ گرامی سے میراث امامت کو حاصل کیا۔ وقت کے حاکم معتصم بن ھارون نے حضرت امام محمد تقی علیہ السلام کو زہر کے ذریعے ماہ ذی القعدہ کے آخری دن (۲۲۰هـ) کو شہید کیا۔